Safari yangu

SAFARI YANGU

Hadithi nyingi zilikuwa zimesimuliwa kuhusu utajiri na uzuri wa maisha
katika nchi ya tajirika. Haya yalinitia hamu ya kuitaka kuitalii nchini
hii. Nilitaka kujaribu bahati yangu. Ilibidi nijiandae nikiwa na
matumaini makubwa.

Safari ilipowadia nilitumia motaboti. Mimi ndiye nilikuwa nahodha na
abiria wa pekee. Sikutaka kuandamana na yeyote. Nilitaka kuwa mpweke
katika safari yangu. Azma yangu ilikuwa kufika kule na kujilimbikizia
madini ya thamani. Nilisikia madini hayo yalisheheni kama mchanga
baharini.

Motaboti ilingoa nanga. Ilielekea kusini ambako nchi ya tajirika
ilipatikana. Nilisafiri Kwa muda wa siku nzima. Safari ilikuwa shwari.
Ushwaru huu ulifanya niwasute waliosema kuwa bahari ilijaa adha nyingi.
Mbona waharibie bahari hii jina?. Bahari yenyewe ilikuwa imetulia kama
maji kwenye mtungi.sikuhisi hofu yoyote. Niliwaona waliosema hivyo kuwa
waoga na wadanganyifu.

Nilitafakari jinsi ningejilimbikizia Mali. Tabasamu isiyo na kikomo
ilijaa usoni mwangu. Nilijiona nikiwa tajiri kupindukia. Hakuna ambaye
angekuwa kama Mimi Kwa utajiri. Nikiwa katika tafakuri hizi,mawimbi
makali yalitokea na kuinua motaboti yangu juu. Moyo wangu uliyoyoma.
Uliporudi chini,ilitua kwenye mwamba ulioivunja vipandevipande. Zaidi ya
hapo. Sikumbuki kilichofuata. Ila tu nilijipata ndani ya chumba kubwa la
Shani. Kitanda nilichokilalia kikikuwa kikubwa mno. Meza na viti pia
vilikuwa vikubwa. Kila kitu hapo kilikuwa na ukubwa ajabu. Punde
tu,halaiki ya viumbe vilijijia. Vilikuwa na mikono minne. Sikuelewa
vilikotokea. Kila kimoja kilibeba silaha zake. Nilianza kupiga kelele
kwa sauti. Ziliponifikia,zilinitishia kwa silaha hizo. Ziliniuliza
walikokuwa wenzangu. Niliduwaa. Sikuelewa wenzangu ni akina nani.
Nilichokumbuka ni kuwa safari ilikuwa ni yangu pekee. Nilijibu kuwa
nilikuwa mwenyewe.

Vijitu watu hivi havikuamini. Vilinichukulia kuwa ni mmoja wa mamluki
ambao walikuwa wameelezwa kwamba walipanga kuvamia nchi yao na kumteka
mfalme na jamii yake. Viliponiokota pale ufukweni. Vilifurahi kuwa
vimepata mmoja wa washumbilizi hao. Nilishikilia kuwa sikuwajua hao
wengine waliorejelewa. Niliwaambia kuwa nilikuwa kwa safari zangu za
utalii. Kumbe nilitoa jibu mbaya. Nilichukuliwa hobelahobela na
kupelekwa kwenye pango. Pango hilo lilikuwa na kila kitu nilichohitaji.
Dhahabu. Almasi. Na Lulu zilijaa mle. Mara nilijitaanzua kutoka mikononi
mwa vijitu watu vile. Nilikimbia kadiri ya mguu yangu ilivyoweza. Kabla
ya kufikia dhahabu. Vile vijitu watu vilinibana . Vilinitupa ndani ya
shimo lililojaa siafu. Siafu walinigeuza kitoweo. Walininyafuanyafua kwa
bidii. Nilipiga mayowe na kugunaguna kwa maumivu. Kakangu aliyelala
kando yangu aligutushwa na miguno yangu. Yeye ndiye aliyeniamsha. Kumbe
siafu walikuwa wametuvamia. Kitanda yangu ilijaa siafu. Hapo ndipo
nilipojua kuwa yote hayo yalikuwa ruya tu.